Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1994. évi I. törvény 3. §-ával összhangban — a rendelet
Paragraph Index: 192

d) tisztítás céljára alkalmas méretû és szétszedhetõ. 6.6.2. Az élelmiszer továbbítására szolgáló csõvezetékben csak szétszedhetõ és tisztán tartható csapok és szerelvények lehetnek. 6.7.1. Az eszközök mûködése közben keletkezõ egyéb szennyezõdések (mûködtetésre használt gázok, folyadékok, égéstermékek stb.) káros hatásaitól az élelmiszert, az elõállítás folyamatát, valamint az élelmiszer-elõállító hely környezetét meg kell védeni. 6.7.2. A kenést igénylõ olyan szerkezeti elemeknél, ahol a kenõanyag rendeltetésszerû használat közben az élelmiszerrel érintkezésbe kerülhet, csak a külön jogszabályban meghatározottak szerint engedélyezett és az engedélyben foglaltaknak megfelelõ kenõanyagot szabad használni. 6.8. Az élelmiszer-elõállító tevékenység során csak pontos, kalibrált vagy hitelesített, kifogástalanul mûködõ, az élelmiszert nem szennyezõ és felhasználhatóságát nem veszélyeztetõ érzékelõk, mûszerek használhatók. A higanyos és más folyadékos hõmérõt védõcsõvel kell ellátni. 6.9. Az élelmiszer csomagolására csak olyan anyag használható, amely ép, tiszta, mikrobiológiai szennyezéstõl, egészségre ártalmas anyagtól mentes, engedélyezett, és a külön jogszabályokban meghatározott határértéken felül anyaga az élelmiszerben nem oldódik ki. Élelmiszerrel közvetlenül nem érintkezõ csomagolóanyagként is csak megfelelõ tisztaságú anyagot szabad használni. 6.10.1. A csomagolóanyagokat elkülönített, pormentes helyen kell tárolni úgy, hogy azt rovarok, rágcsálók ne károsíthassák és egyéb módon se szennyezõdhessenek. 6.10.2. A csomagolóanyagokat közvetlenül a padozatra és közvetlenül a fal mellé nem szabad helyezni. 6.10.3. A csomagolóanyagokat ismételten felhasználni csak megfelelõ tisztítás és fertõtlenítés után szabad. 6.10.4. A nem tisztítható csomagolóanyagokat élelmiszer vagy nyersanyag szállításánál ismételten tilos felhasználni. Az ilyen csomagolóanyag összegyûjtését, eltávolítását, megsemmisítését úgy kell végezni, hogy a környezet szennyezõdése elkerülhetõ legyen. 6.11. Csomagolóanyag felirata az élelmiszerrel nem érintkezhet. A feliratozásra olyan engedélyezett festék alkalmazható, amely a csomagolóanyagon nem hatol át, a termékben íz-, szín- és szagelváltozást vagy más káros hatást nem okoz.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes